“เปรมชัย” โดนตั้ง 6 ข้อหาหนักลักลอบล่าสัตว์สงวนทุ่งใหญ่ฯ จับตา! หุ้น ITD ส่อแววดิ่งเหว
“เปรมชัย” ประธานบริหาร ITD โดนตั้ง 6 ข้อหาหนัก หลักลักลอบล่าสัตว์สงวนทุ่งใหญ่ฯ จับตาราคาหุ้น ITD วันนี้ส่อแววดิ่งเหว
6 ก.พ. 2561

สืบเนื่องวันที่ 4 กุมภาพันธ์ 2561 เจ้าหน้าที่หน่วยพิทักษ์ป่ามหาราช รายงานว่า คณะของนายเปรมชัย กรรณสูต ประธานบริหารบริษัทอิตาเลียนไทยเดเวล๊อปเมนต์ จำกัด (มหาชน) หรือ ITD ลักลอบตั้งแคมป์พักแรมในจุดบริเวณห้วยปะชิ อยู่ระหว่างหน่วยฯ ทิคอง กับหน่วยฯ มหาราช ซึ่งเป็นจุดที่ เขตรักษาพันธุ์สัตว์ป่าทุ่งใหญ่นเรศวรด้านตะวันตกไม่อนุญาตให้ตั้งแคมป์
ทั้งนี้จึงได้มีการส่งเจ้าหน้าที่เข้าไปพิสูจน์ และได้ตรวจพบอาวุธปืนยาวขนาด .22 จำนวน 1 กระบอก ,อาวุธปืนไรเฟิลติดลำกล้องจำนวน 1 กระบอก พร้อมทั้งอาวุธปืนลูกซองแฝด จำนวน 1 กระบอก และเครื่องกระสุนพร้อมใช้งานและพบซากไก่ฟ้าหลังเทากับเนื้อเก้ง จึงได้ควบคุมตัวนายเปรมชัย กรรณสูตรและคณะมาที่สำนักงานเขตฯ ถึงในเวลา 02.40 น.
ขณะที่ต่อมาเมื่อวันที่ 5 กุมภาพันธ์ 2561 ได้ส่งเจ้าหน้าที่เข้าไปตรวจสอบพื้นเพิ่มเติมพบ ซากเสือดำถูกชำแหละเนื้อและหนังแล้วกับเครื่องกระสุนปืนอีกจำนวนมากที่ถูกซุกซ่อนไว้บริเวณที่แค้มป์พัก ซึ่งขณะนี้อยู่ระหว่างดำเนินคดี สภ.ทองผาภูมิ ต่อไป
ทั้งนี้คณะนายเปรมชัย กรรณสูต พร้อมพวกรวม 4 คน เข้าไปท่องเที่ยวในเส้นทางสำนักงานเขตรักษาพันธุ์สัตว์ป่าทุ่งใหญ่นเรศวรด้านตะวันตก -หน่วยพิทักษ์ป่าทิคอง -หน่วยพิทักษ์ป่ามหาราช โปรแกรม 2 วัน 1 คืน (เส้นทางที่เปิดให้ท่องเที่ยวชื่อ ทินวย-ทิคอง-มหาราช ระยะทาง 30 km) เมื่อวันที่ 3 ก.พ.ที่ผ่านมา
สำหรับความผิดในครั้งนี้ ผู้ต้องหากระทำความผิด
ทั้งนี้เป็นที่น่าจับตาว่าภายหลังจากการถูกดำเนินคดี นายเปรมชัย กรรณสูต ซึ่งขณะนี้ยังดำรงตำแหน่งประธานบริหาร ITD และเป็นผู้ถือหุ้นใหญ่อันดับที่ 1 จะถูกถอดออกจากตำแหน่งประธานบริหาร ITD เลยหรือไม่ และทางสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) จะมีแนวทางเข้ามากำกับดูแลในประเด็นดังกล่าวอย่างไร
ขณะที่มีการคาดการณ์กันว่าราคาหุ้น ITD วันนี้ (6 ก.พ.2561) จะถูกกดดันเชิงจิตวิทยาจากประเด็นดังกล่าว ส่งผลให้อาจมีแรงขายออกมาอย่างหนัก อย่างไรก็ตามหากมีความคืบหน้าในประเด็นดังกล่าว “ข่าวหุ้นธุรกิจออนไลน์” จะรายงานให้ทราบในครั้งต่อไป